vALSTYBINĖ KAINŲ IR ENERGETIKOS KONTROLĖS KOMISIJA

NUTARIMAS

dėl AB „ACHEMA“ GAMTINIŲ DUJŲ SKIRSTYMO LICENCIJOS

GALIOJIMO PANAIKINIMO IR VALSTYBINĖS KAINŲ IR ENERGETIKOS KONTROLĖS KOMISIJOS 2017 M. LAPKRIČIO 30 D. NUTARIMO NR. O3E-557 „DĖL AKCINĖS BENDROVĖS „ACHEMA“ GAMTINIŲ DUJŲ SKIRSTYMO KAINOS VIRŠUTINĖS RIBOS 2018–2022 METAMS NUSTATYMO“ IR 2017 M. LAPKRIČIO 30 D. NUTARIMO NR. O3E-538 „DĖL AKCINĖS BENDROVĖS „ACHEMA“ GAMTINIŲ DUJŲ SKIRSTYMO KAINOS TVIRTINIMO“ PRIPAŽINIMO NETEKUSIAIS GALIOS

2019 m. sausio d. Nr. O3E-

Vilnius

Vadovaudamasi Lietuvos Respublikos gamtinių dujų įstatymo 20 straipsnio 4 dalimi,
Gamtinių dujų perdavimo, skirstymo, laikymo, suskystintų gamtinių dujų pakartotinio dujinimo, rinkos operatoriaus licencijavimo ir gamtinių dujų tiekimo leidimų išdavimo taisyklių, patvirtintų Lietuvos Respublikos Vyriausybės 2011 m. spalio 27 d. nutarimu Nr. 1246 „Dėl Gamtinių dujų perdavimo, skirstymo laikymo, suskystintų gamtinių dujų pakartotinio dujinimo, rinkos operatoriaus licencijavimo ir gamtinių dujų tiekimo leidimų išdavimo taisyklių patvirtinimo“, 6.4 papunkčiu, atsižvelgdama į AB „Achema“ 2019 m. sausio 15 d. raštą Nr. 032/10, taip pat į Valstybinės kainų ir energetikos kontrolės komisijos (toliau – Komisija) Dujų ir elektros departamento Dujų skyriaus 2019 m. sausio 23 d. pažymą Nr. O5E-19 „Dėl AB „Achema“ gamtinių dujų skirstymo licencijos galiojimo panaikinimo ir Valstybinės kainų ir energetikos kontrolės komisijos 2017 m. lapkričio 30 d. nutarimo Nr. O3E-557 „Dėl akcinės bendrovės „Achema“ gamtinių dujų skirstymo kainos viršutinės ribos 2018–2022 metams nustatymo“ ir 2017 m. lapkričio 30 d. nutarimo Nr. O3E-538 „Dėl akcinės bendrovės „Achema“ gamtinių dujų skirstymo kainos tvirtinimo“ pripažinimo netekusiais galios“, Komisija n u t a r i a:

1. Panaikinti AB „Achema“ Komisijos 2002 m. lapkričio 21 d. nutarimu Nr. 104 „Dėl licencijų paskirstyti ir tiekti gamtines dujas akcinei bendrovei „Achema““ išduotos gamtinių dujų skirstymo licencijos Nr. L2-GDS-04 galiojimą.

2. Pripažinti Komisijos 2017 m. lapkričio 30 d. nutarimą Nr. O3E-557 „Dėl akcinės bendrovės „Achema“ gamtinių dujų skirstymo kainos viršutinės ribos 2018–2022 metams nustatymo“ ir 2017 m. lapkričio 30 d. nutarimą Nr. O3E-538 „Dėl akcinės bendrovės „Achema“ gamtinių dujų skirstymo kainos tvirtinimo“ netekusiais galios.

Šis nutarimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir sąlygomis.

Komisijos pirmininkė	Inga Žilienė